Source: http://hu.bigpoint.com/darkorbit/board/threads/nyeremenyjatekok-jatekszabalya.67160/
Timestamp: 2019-10-14 06:11:34
Document Index: 10510374

Matched Legal Cases: ['§ 1', '§ 2', '§ 3', '§ 2', '§ 4', '§ 5', '§ 6', '§ 7', '§ 3', '§ 8']

Nyereményjátékok játékszabálya | DarkOrbit HU
Fórumok > Házirend > Házirend >
Nyereményjátékok játékszabálya
Kategória: 'Házirend', témanyitó: Bringing, témanyitás ideje: 11.6.14.
Bringing Járnitanuló
A Bigpoint a portálon, a játékok és a fórumok weboldalain, valamint a Facebook, Twitter, Google+ ésYouTube oldalán nyereményjátékokat is kínál. A nyereményjátékokon való részvételre és a nyereményjáték lebonyolítására az alábbi szabályok vonatkoznak. A szabályokkal kapcsolatos változások az adott nyereményjáték kiírásában olvashatóak.
§ 1 Nyereményjáték
(1) A nyereményjátékokat különböző partnerekkel együttműködve bonyolítjuk le.
(2) A játékosok akkor vehetnek részt a nyereményjátékban, ha jelentkezésük hiánytalan, a meghatározott időn belül történik és a nyereményjáték minden szabályának megfelel. A jelentkezés, illetve a nyereményjáték folyamatával kapcsolatos szabályok az adott nyereményjátékra vonatkozó közleményben kerülnek kihirdetésre. A részvétel ingyenes és független a Bigpoint vagy a vele kapcsolatban álló partner valamely termékének megszerzésétől. A részvétel csak ezen feltételek elfogadásával lehetséges.
§ 2 Résztvevők
(1) A részvételre minden nagykorú, képességei teljes birtokában lévő személy jogosult. Kiskorú, korlátozott cselekvőképességű vagy szerződéskötési képességgel nem rendelkező személyek csak törvényes képviselőjük beleegyezésével vehetnek részt. Ezen feltételek ellenőrzése céljából a Bigpointnak jogában áll a nyertesektől a személyi igazolvány másolatát elkérni.
(2) A nyereményjátékon való részvétel feltétele, hogy a résztvevők által megadott minden személyes adat megfeleljen a valóságnak.
(3) Az Amerikai Egyesült Államok következő államaiban élő személyek nem jogosultak a részvételre, ennélfogva nem vehetnek részt a nyereményjátékban: Arkansas, Arizona, Connecticut, Florida, Delaware, Indiana, Iowa, Illinois ,Louisiana, Maryland, Montana, Nebraska, Dél-Dakota, Dél-Carolina, Tennessee és Vermont. Az Olaszországban illetve Brazíliában játszó személyek csak a legfeljebb 150 € valós értékű nyereményekre jogosultak.
§ 3 A nyereményjátékból való kizárás
(1) A nyereményjátékon nem vehetnek részt a Bigpoint alkalmazottai, a Bigpoint Csoporton belül együttműködő cégek és az esetlegesen érintett partnereik, valamint az említettek hozzátartozói.
(2) A Bigpoint fenntartja magának a jogot, hogy azonnal és visszamenő hatállyal kizárja a nyereményjátékból az ezen Részvételi Feltételeket megszegő személyeket. Adott esetben a már odaítélt nyereményt is vissza lehet vonni vagy követelni.
(3) Kizárásra kerülnek azok a személyek is, akik nem megengedett segédeszközöket használnak vagy más manipulációnak köszönhetően előnyhöz jutnak. Adott esetben a már odaítélt nyereményt is vissza lehet vonni vagy követelni.
(4) A részvételből való kizárással jár, ha a játékos nem valós személyi adatokat ad meg (§ 2 (2)).
§ 4 A nyereményjáték lebonyolítása
(1) A nyereményjáték lebonyolítása és a díjak kiválasztása a Bigpoint, illetve adott partnereinek jogában áll.
(2) A nyeremények kiszállításának feltételeit a Bigpoint, valamint a partnerei állapítják meg. Külföldre történő szállítás esetén az esetlegesen felmerülő vám-, illetve plusz szállítási költségeket a nyertes viseli. Amennyiben a nyeremény szállítása a nyertes hatáskörébe tartozó okokból sikertelen, az ismételt kiszállítás költsége a nyertest terheli. Amennyiben a nyeremény nem szállítható ki, vagy nem szállítható ki ésszerű körülmények között, a nyertesek egy azonos értékű nyereménykárpótlást kapnak.
(3) A nyerteseket a Bigpoint írásban értesíti, és a nevüket saját weboldalán és/vagy a vonatkozó közleményben megjelölt partnerek oldalán nyilvánosságra hozza. A nyertes a feltételek elfogadásával beleegyezik a nyilvánosságra hozatal ilyen formájába. A Bigpointnak jogában áll a nyertesek adatait továbbítani a partnereknek, hogy a nyeremény kiszállítása így lehetséges legyen.
Abban az esetben, ha a Bigpoint csupán a nyertes e-mail címével rendelkezik, a nyertest e-mailen keresztül értesíti. Ha a nyertes az első hivatalos e-mail elküldését követő négy héten belül nem válaszol, a nyereményre való jogosultsága megszűnik, és egy új nyertest választanak sorsolással.
A nyereményre való jogosultság szintén megszűnik, ha a nyertes miatt a nyeremény nem juttatható el a nyerteshez a nyereményről való első értesítését követő hat hónapon belül.
(4) Minden résztvevő minden nyereményjátékban csak egy nyereményt nyerhet meg. Ha több résztvevő is jogosult lenne a nyereményre, a sorsolás dönt.
(5) A nyeremény készpénzre nem váltható. A nyereményre való igény nem ruházható át.
(6) Panasszal élni a Bigpoint felé a nyereményjáték megjelölésével írásban lehet, a probléma kiderülését követő 14 napon belül. A határidőn túl, vagy a nem írásban benyújtott kérelmeket nem áll módunkban figyelembe venni.
(7) A nyereményjátékkal kapcsolatban bemutatott nyeremény nem feltétlenül egyezik meg a nyertes által valóban megnyert nyereménnyel; előfordulhatnak különbségek a modell, szín, stb. tekintetében. A nyeremény szponzora választhat egy az eredetileg bemutatott nyereményhez fajtájában és minőségében hasonló nyereményt.
(8) Kiskorú nyertes esetében, a nyertes nevében csak a törvényes képviselő veheti át a nyereményt.
(9) A nyeremények üzemeltetési, karbantartási, következményes és egyéb többletköltségeit a nyertes állja.
§ 5 A nyereményjáték idő előtti befejezése
A Bigpoint fenntartja magának a jogot, hogy a nyereményjátékot bármikor előzetes bejelentés nélkül megszakítsa vagy felfüggessze. Ezzel a lehetőséggel a Bigpoint különösen akkor él, ha műszaki okokból (például vírusos számítógépes rendszer, manipuláció, hardveresen és/vagy szoftveresen fellépő hiba) vagy jogi okokból a játék szabályszerű lebonyolítása nem lehetséges. Amennyiben az ilyen típusú idő előtti befejezésére az egyik játékos magatartása adott indokot, úgy a Bigpoint követelheti az adott személytől a keletkezett károk megtérítését.
§ 6 Adatvédelem
(1) Egy nyereményjátékon való részvétel alapvető feltétele, hogy a résztvevő regisztráljon, a regisztrációra azonban nem támaszthat jogot. A regisztrációval a résztvevő egyértelmű egyetértését fejezi ki abban a tekintetben, hogy a Bigpoint a szükséges adatokat a nyereményjáték idejére tárolhassa. A résztvevőnek bármikor jogában áll az adatok tárolásába való beleegyezését visszavonni, és ezáltal a részvételtől visszalépni.
(2) A résztvevők regisztrált adataival kapcsolatban a Bigpoint kötelezi magát arra, hogy az adatvédelmi előírásokat betartja, minden adatot bizalmasan kezel.
§ 7 Felelősségvállalás
(1) A Bigpoint a nyeremény kézbesítésével mentesül mindenfajta felelősség alól. A jogi és/vagy tárgyi hiányosságokért nem vállal felelősséget.
(2) Amennyiben a nyereményt a Bigpoint egy partnere biztosítja, a megkapott nyereményre vonatkozó igényeket közvetlenül azon partnerek irányába kell benyújtani, akik a nyereményeket biztosították.
(3) A Bigpoint nem vállal felelősséget az olyan károkért, amelyek a közvetítésben fellépő hibák, késések vagy megszakítások miatt, a műszaki berendezések és szolgáltatások zavara miatt, helytelen tartalmak miatt, adatok elvesztése vagy törlése miatt, vírusok vagy egyéb körülmények miatt keletkezhetnek a nyereményjátékon való részvételkor. Ez alól kivétel, ha az említett károk a Bigpoint (vagy annak szervei, munkatársai vagy segítői) miatt szándékosan vagy súlyos hanyagságból keletkeztek. Ezzel szemben a Bigpoint teljes terjedelemben vállal felelősséget a garanciákért és azokért a károkért, amelyek az olyan szerződési kötelezettségek megsértéséből származnak, amelyek a szerződés rendeltetésszerű végrehajtását lehetővé teszik, valamint az élet, testi épség és egészség veszélyeztetéséből eredő károkért.
(4) A 3. § értelmében kizárt résztvevőkért vagy velük szemben a Bigpoint nem vállal felelősséget.
(5) A Bigpoint nem vállal felelősséget a § 3 pont alapján kizárt személyekért.
§ 8 Egyéb
(1) Jogi út kizárva.
(2) Ezen felhasználási feltételekben a „Bigpoint” a Bigpoint Inc. felhasználói számára a San Francisco-i (USA) székhelyű Bigpoint Inc. vállalatot jelenti, a Bigpoint S.à r.l. and Co, SCS felhasználói számára pedig a senningerbergi (Luxemburg) székhelyű Bigpoint S.à r.l. and Co, SCS vállalatot jelenti.
(3) Ezek a részvételi feltételek, valamint a résztvevők és a Bigpoint közötti teljes jogi kapcsolat a Bigpoint S.à r.l. and Co, SCS felhasználói számára kizárólag a Luxemburgban, a Bigpoint Inc. felhasználói számára pedig kizárólag a Kalifornia szövetségi államban hatályos jog rendelkezései alá tartozik.
(4) Amennyiben a részvételi feltételek egyes pontjai érvénytelenné válnának, a részvételi feltételek további pontjai továbbra is érvényben maradnak.
(5) A jelen részvételi feltételek módosításai és kiegészítései csak írásos formában érvényesek.
(6) A Bigpoint fenntartja magának a jogot, hogy bármikor megváltoztathatja a részvételi feltételeket, bármilyen előzetes figyelmeztetés nélkül.
Bringing, 11.6.14